
Artă şi estetică  
în paradigma comunicării 
Art and Aesthetics in the Paradigm of Communication 
 (Abstract) 
The present text aims at evoking some of the recent aesthetic theories, 
engaged in a reflection process upon the conjunctions between art and 
communication. The new aesthetics bring up the nature of the ‘artistic’ 
interest, but also the condition of the art ‘work’, as an answer to the 
proliferation of the agonic or catastrophic thesis announcing either the 
‘crisis or the ‘death’ of the classical art. Similar theories denounce the 
‘utopia’ or even the ‘tyranny’ of communication, as pendant of deeply felt 
excesses, on the background of the transformation of the nowadays 
world in a media show – superficial and frivolous. The programmes of 
the “sociological art” (Hervé Fischer, Fred Forest, Jean-Paul Thénot), of 
the „aesthetics of communication” (Fred Forest, Mario Costa) or of the 
“relational aesthetics” conceive the work of art as an unpredictable open 
structure, requesting the public’s participation in interactive 
communication networks. The message and the relation replace the 
traditional artistic object; and this object dematerializes itself completely, 
becoming information disseminated in the rhizomatic, labyrinthine 
networks of the Internet - genuine on-line territory. The communicator 
artist is a creator of subversive, challenging messages, hostile both to the 
dominant ideologies and to the stereotypical reflexes of the society 
obsessed by the mirage of consumerism; his art becomes emission, 
reception and defalcation of messages. 
 
 
1. Paginile următoare îşi propun să 
descrie vecinătatea esteticii şi a comu-
nicării din perspectiva afinităţilor reci-
proce. Cum sunt văzute astăzi cele două 
domenii în scrierile de specialitate? Ce 
anume au în comun? Care este aportul 
fiecăruia la proiectele de revizuire pro-
blematică şi de repliere mutuale recla-
mate de boom-ul fără precedent al teh-
nologiilor informatice?  
Homo simbolicus (E. Cassirer), omul 
creator de artefacte culturale, este în 
egală măsură homo aestheticus (Luc Ferry)1, 
                                                          
1 Luc Ferry, Homo aestheticus, Editura Meridiane, 
Bucureşti, 1997 
dar şi homo communicans, adică fiinţă 
înzestrată cu abilitatea de a filtra „estetic” 
realitatea, de a o transfigura, recrea şi 
comunica. Estetica şi comunicarea îşi 
revendică astăzi, fiecare în parte, un 
profil cultural distinct, legitimat de 
natura şi consistenţa preocupărilor, de 
câmpul tot mai extins al problemelor 
asumate, de anvergura tematicii interne şi 
de rolul decisiv avut în viaţa de zi cu zi. 
Ca urmare a multiplelor prefaceri şi 
revizuiri epistemice, suntem martorii unor 
tentative de altoire şi conjuncţie reciproce.  
Potrivit înţelesurilor uzuale, estetica 
se recomanda fie ca „teorie a sensibi-

lităţii” centrată pe receptarea frumosului, fie 
ca „reflecţie asupra artei”. Astăzi însă ea 
tinde să debordeze sfera tradiţională, 
orientându-se spre cu totul alte zone de 
interes. Noile estetici repun în discuţie 
„interesul” artistic, dar şi condiţia „ope-
rei de artă”. Prudenţa îi îndeamnă pe 
sceptici să impună restricţii chiar ideii de 
„operă”. Alţii, în schimb, diluând conţi-
nutul dar gonflând artificial relevanţa, 
dau artisticului dimensiuni „totalitare”. 
Formula „totul este artă” devine leit-
motivul unei estetici evazive, dispuse a 
atribui statut artistic şi obiectelor „gata-
făcute” (ready-made), şi celor reciclate, dar 
şi evenimentelor proclamat artistice. 
Viaţa cotidiană este gândită ca spectacol2; 
fiecare om este actorul şi personajul unei 
piese destinale, fiind prins în ţesătura de 
roluri, convenţii şi complicităţi sociale. 
În aceeaşi tendinţă expansivă poate 
fi plasată şi una din axiomele Şcolii de la 
Palo Alto, potrivit căreia „totul este 
comunicare”. Ori tocmai dispersia necon-
trolată şi labilitatea circumscrierii submi-
nează consistenţa domeniului apropriat. 
Orice termen afirmat în exces presupune 
un altul, antitetic, la fel de îndrituit. Dacă 
totul este artă, atunci arta tocmai a 
dispărut; dacă totul este comunicare, 
atunci comunicarea este inerţială şi, de 
fapt, nimeni nu mai comunică în chip 
real. Este şi motivul pentru care se 
invocă sterotip, pe de o parte „moartea 
artei”, pe de alta - o „criză a comunicării”. 
Discursul „agonic” sau catastrofal, chiar 
dacă uneori argumentat, trebuie întâm-
pinat însă cu precauţiile de rigoare. 
 
2. Tonul apocaliptic în polemicile 
culturale îşi atinge apogeul la 1985, când 
Gianni Vattimo, pe urmele lui Hegel 
(Fenomenologia spiritului, 1807; Prelegeri de 
estetică, 1837-1842), ale lui Friederich 
                                                          
2 Cf. Erving Goffman, Viaţa cotidiană ca spectacol, 
Editura comunicare.ro, Bucureşti, 2003 
Nietzsche (Omenesc, prea omenesc, 1878), 
Martin Heidegger şi Herbert Marcuse 
constata „moartea” sau „amurgul” artei, 
ca efect al „sfârşitului” resimţit de 
metafizică şi al exceselor societăţii 
industriale3. Discursul critic al hermeneu-
tului italian constată semnele deprecierii 
artei, dar şi ale contestării elementelor 
constitutive practicii artistice tradiţionale: 
sala de concert, teatrul, galeria, muzeul, 
cartea. Statutul „operei”, ca ansamblu 
închegat şi depozitarul unui înţeles sim-
bolic, devine oarecum ambiguu.  
Datorită inovaţiilor care permit 
„reproductibilitatea tehnică a artei” 
(Walter Benjamin)4 operele trecutului cad 
în desuetudine. Se ivesc, în schimb, 
forme noi de artă (cinematograful, foto-
grafia), în care tocmai reproductibilitatea 
este constitutivă Experienţelor „auratice” 
ale artei le substituim curent experienţe 
„distractive”, născute din consumul 
operelor reproduse ori făcute să fie 
reproduse mecanic. Asistăm, totodată, la 
schimbarea modurilor noastre de per-
cepţie şi la modificarea a ceea ce înţe-
legem ca aşezat sub semnul euristicii 
artistice. Experienţa „percepţiei distrate” 
pe care o reclama Walter Benjamin nu mai 
întâlneşte „opere”, ci se mişcă într-o 
„lumină de amurg şi declin” (G. Vattimo). 
Criza va fi şi mai mult tematizată în 
discursul de factură estetică.5 
„Moartea artei”, cred teoreticienii 
prezentului, este cea pe care o trăim în 
                                                          
3 Gianni Vattimo, Sfârşitul modernităţii, Nihilism şi 
hermeneutică în cultura postmodernă, Editura Pontica, 
Constanţa, 1993, pp.53 sq. 
4 cf. Walter Benjamin, Écrits français, Gallimard, 
Paris, 1991 
5 cf. Hans Belting, L’histoire de l’art est-elle finie?, 
Éditions Jacqueline Chambon, Nîmes, 1989; Yves 
Michaud, La crise de l’art contemporain, PUF, Paris, 
1998; Arhur Danto, Après la fin de l’art, Éditions 
du Seuil, Paris,1996; idem, L’art contemporain et la 
cloture de l’histoire, Éditions du Seuil, Paris, 2000; 
Jean-Philippe Domecq, Artistes sans art? Éditions 
10/18, Paris, 2005. 

societatea culturii de masă, unde suntem 
martorii unei „estetizări” superficiale, 
datorate îndeosebi mass-media - servanta 
agresivă a informaţiilor şi imaginilor cu 
un conţinut facil. Însă nu trebuie să 
identificăm sfera media cu esteticul, deşi o 
atare dimensiune este presupusă în mai 
toate practicile de producere, prelucrare 
şi distribuire ale informaţiilor. Trebuie să 
ţinem cont că, dincolo de tranzitul infor-
mativ, „mass-media produc consens, 
instaurare şi intensificare a unui limbaj 
comun în plan social” (Yves Michaud).  
Anul 1963 marchează primul „di-
vorţ” oficial al unui artist atât faţă de 
artă, cât şi faţă de preocuparea estetică, 
separare certificată printr-un inedit act 
notarial:  
 
„Subsemnatul, Robert Morris, autor 
al construcţiei de metal intitulată Litanies 
şi descrisă în prima dovadă alăturată, 
retrag numitei construcţii, prin prezentul 
act, orice calitate estetică şi orice 
conţinut, şi declar începând din această zi 
numita construcţie golită de o astfel de 
calitate şi de un asemenea conţinut. Datat 
15 noiembrie 1963, Robert Morris.”6 
 
La modul simbolic, moartea artei 
este „dramatizată” în 1979, la Centrul 
„Georges Pompidou” din Paris de către 
Hervé Ficher, pictor nonconformist, 
convins că un atare eveniment trebuie 
„proclamat” cu solemnitate. Păşind de-a 
lungul unui şnur alb, artistul declamă: 
„De origine mitică este arta, ism, ism, 
ism, neo-ism, kitsch, astm, ism, artă, tic, 
tac, tic”. La jumătatea drumului s-a oprit, 
a tăiat şnurul şi a decretat:  
 
„Simplu artist, ultimul născut din 
această cronologie astmatică, constat şi 
declar, în această zi din anul 1979, că 
                                                          
6 cf. Harold Rosenberg, La dé-définition de l’art, 
Éditions Jacqueline Chambon, Nîmes, 1992, p. 27 
istoria artei s-a încheiat. Momentul în 
care am tăiat acest şnur este ultimul eve-
niment al istoriei artei. Eliberaţi de acum 
înainte de iluzia geometrică, atenţi la 
energiile prezentului, intrăm în era eveni-
menţială a artei post-istorice, meta-arta”.  
 
Să fie arta contemporană într-o criză 
de nesurmontat? Sau este în joc mai 
degrabă exhibarea unei „retorici escha-
tologice”?7 Criza actuală a artei este una 
artificială, crede Jean-Paul Doguet, autorul 
unui proiect de reconsiderare a dome-
niului. Există totdeauna o asimetrie între 
„orizontul de aşteptare” al publicului şi 
ceea ce propun artiştii drept artă. „Criza” 
este mai curând una de esenţă. Poate fi 
numită „criză” a artei sau „sfârşit” al ei 
tocmai replierea artiştilor după reguli noi 
şi oferte artistice inedite. În criză pare a fi 
de fapt nu ideea de artă, ci ideea operei de 
artă ca atare8. Este artă doar ceea ce 
percepem nemijlocit ca ipostaziat de un 
obiect concret? Pot fi considerate 
„artistice” evenimentele eterice, digitale, 
transparente, dar lipsite de suport material 
ferm? „Dematerializarea” conceptului cla-
sic al operei permite astăzi asumarea artei 
ca experienţă comunicativă. Artistul nu ex-
pune un obiect material sau un lucru 
neapărat tangibil; el comunică o idee, un 
concept, un mesaj. Arta încetează a mai 
fi numai artă, devenind în plus... comu-
nicare. 
 
3. Nici fenomenului comunicării nu 
este scutit de întâmpinări potrivnice. Să 
amintim doar criticile lui Guy Debord şi 
ale lui Jean Baudrillard. Exploatînd 
vocabularul filosofic marxist, cel dintîi 
descrie lumea noastră ca fiind una 
                                                          
7 Dan-Eugen Raţiu, Moartea artei. O cercetare asupra 
retoricii eschatologice, Casa Cărţii de Ştiinţă, Cluj-
Napoca, 2000 
8 Jean-Paul Doguet, L’art comme communication, Pour 
une re-définition de l’art, Armand Colin, Paris, 2007, 
p. 18 

confiscată de „spectacol” şi iluzii venti-
late agresiv de media. Spectacolul este un 
raport social între persoane indepen-
dente, dar mediatizat de imagini; este 
„coşmarul” societăţii moderne şi, tot-
odată, „gardianul” acestui vis oribil.  
 
„Alienarea spectatorului în profitul 
obiectului contemplat (care este rezul-
tatul propriei activităţi inconştiente) se 
exprimă astfel: cu cât contemplă mai 
mult, cu atât trăieşte mai puţin; cu cât 
acceptă să se recunoască în imaginile 
dominate de nevoie, cu atât mai puţin îşi 
înţelege propria existenţă şi propria 
dorinţă. (...) Spectatorul nu se simte acasă 
nicăieri, căci spectacolul este peste tot”.  
 
Limbajul comunicării autentice s-a 
pierdut; este însă semnul pozitiv descifrat 
în mişcarea de destructurare modernă a 
oricărei arte, adică „aneantizarea ei for-
mală”.9 
La fel de radical în sentinţe este Jean 
Baudrillard, cunoscut pentru criticile 
administrate lumii postmoderne, descrisă 
ca obsedată de fantasmele succesului şi 
ale consumului fără frâu. Consecinţa? 
Relaţiile umane se atrofiază treptat, deoa-
rece oamenii de astăzi rătăcesc inerţial în 
labirintul informaţiilor mijlocite de televi-
ziune şi de ordinator.  
 
„Astăzi nu mai există scenă sau 
oglindă, numai un ecran şi o reţea. Nu 
mai există transcendenţă sau profunzime, 
numai suprafaţa imanentă a derulării 
operaţiilor, suprafaţa netedă şi opera-
ţională a comunicării”. 10  
 
„Societatea de consum” a fost trăită 
sub semnul alienării, ca „societate a spec-
                                                          
9 Guy Debord, La societé du Spectacle, Gallimard, 
Paris, 1992, p. 181 
10 Jean Baudrillard, Celălalt prin sine însuşi, Casa 
Cărţii de Ştiinţă, Cluj-Napoca, 1997, p. 8 
tacolului”. Când dispar spectacolul, scena, 
teatrul, iluzia, când totul devine transpa-
rent şi vizibil, când totul devine infor-
maţie şi comunicare începe obscenitatea 
generalizată, adică tocmai situaţia pe care 
o experimentăm. Nu mai trăim drama 
alienării, „trăim în extazul comunicării”.11  
 
„Funcţia (mass-media) este neutra-
lizarea caracterului experienţial, unic, 
evenimenţial al lumii, pentru a pune în 
loc un univers multiplu de media omo-
gene între ele, care se semnifică reciproc 
şi trimit unul la celălalt. La limită, fiecare 
devine conţinutul celuilalt şi reciproc – 
acesta este mesajul totalitar al societăţii de 
consum”.12  
 
Valorificând astfel de teme, un 
Lucien Sfez propune asumarea „critică” 
a comunicării13, Philippe Breton vorbeşte 
despre „utopia comunicării”14, iar Ignacio 
Ramonet, discută, la rândul lui, despre 
„tirania comunicării”15, inventariind, ca şi 
ceilalţi, „efectele perverse” ale practicilor 
comunicaţionale. 
 „Trebuie să căutăm o dietetică a 
comunicării?” se întreba Baudrillard. Sau, 
mai degrabă, „să lăsăm ca saturaţia reţe-
lelor şi suprasturarea informativă să-şi 
facă efectele paralizante”, adică să-l 
lăsăm pe insul obsedat de tehnologie şi 
consum să-şi regrete propriile excese16. 
Dincolo de toate aceste reflexe ale 
protestului nedisimulat sau ale negaţiei, 
realitatea şi necesitatea comunicării sunt 
incontestabile, cum incontestabilă este şi 
                                                          
11 Ibidem, p. 15 
12 Idem, Societatea de consum. Mituri şi structuri, 
comunicare.ro, 2005, p. 157  
13 Lucien Sfez, Critique de la communication, Éditions 
du Seuil, Paris, 1988 
14 Philippe Breton, L’utopie de la communication, La 
Découverte, Poche, Paris, 1997 
15 Ignacio Ramonet, La tirannie de la communication, 
Éditions Galilée, Paris, 1999 
16 Jean Baudrillard, Strategiile fatale, Editura 
Polirom, Iaşi, 1996, p. 18 

necesitatea contrapunerii unui meta-discurs 
critic, apt să-i descrie mecanismele, să le 
studieze în profunzime şi, eventual, să-i 
corijeze derapajele. 
 
4. Aspectele estetice ale comunicării 
au fost asumate programatic în două 
proiecte de anvergură: arta sociologică şi 
estetica comunicării. Arta sociologică nu 
trebuie confundată cu estetica socio-
logică. O estetică sociologică fusese schiţată 
de Charles Lalo, în 192117. Arta, pentru 
Lalo, este un fenomen de comunicare. 
Caracterul „sociologic” al artei rezidă în 
măsura preocupării de a analiza judecăţile 
colective asupra frumosului. Două sunt 
ideile importante formulate de Lalo: 
acţiunea societăţii asupra artistului nu se 
aplică direct, ci prin intermediul unei 
lumi specializate a artei; artistul traduce 
într-un limbaj particular o viziune a lumii 
comună ansamblului societăţii în care 
trăieşte. Tot din perspectivă sociologică, 
Pierre Francastel priveşte arta din 
perspectiva valorii informaţiilor pe care 
aceasta le presupune în schimburile 
sociale. Modul de comunicare al obiec-
telor de artă este funcţie de schemele de 
interpretare inventate la un moment dat. 
Arta sociologică a fost propusă şi 
promovată în 1971 de Hervé Fischer, 
Fred Forest, Jean-Paul Thénot, reuniţi 
într-un „colectiv de artă sociologică” 
(1974-1980), anticipare instituţională a 
„Şcolii sociologice interogative”, creată 
de aceiaşi, poziţionată critic în raport cu 
instituţiile artei şi ale valorificării acesteia. 
Arta sociologică se doreşte o practică 
specializată, utilizând metode sociologice 
de felul anchetelor şi chestionarelor, cu 
scopul de a analiza critic raporturile 
dintre artă şi societate. Membrii grupului 
vor imagina performance-uri cu rolul de a 
„perturba” comunicarea inerţială şi de a 
                                                          
17 Charles Lalo, Les problémes de l’esthétique, Vuibert, 
Paris, 1921; cf. Jean Caune, op. cit., pp. 108-9 
obţine din partea participanţilor un efect 
de revoltă şi contestare.  
Noua artă pune în discuţie super-
structurile ideologice, sistemele de valori 
atitudinile şi mentalităţile condiţionate de 
masificarea lumii de astăzi. Metodologia 
artei sociologice constă în a activa dispo-
zitive de devianţă, prin deplasare şi 
transport de informaţie, scurt-circuite 
subversive, chestionări spontane, dezbateri, 
perturbarea circuitelor de comunicare afir-
mative, refuz, în scopul de a testa 
modelele eficiente de comunicare între 
oameni. Mişcarea promovează conceptul 
de „relaţie”. Opera este o structură 
deschisă, imprevizibilă, solicitând parti-
ciparea publicului în reţelele de comu-
nicare interactive. Noul tip de operă se 
va substitui obiectului artistic tradiţional, 
conceput în suport fizic (pictură, sculp-
tură, fotografie) sau de tip eveniment 
(performance, happening), fiind mai atent la 
modul de „organizare”, la funcţii şi mai 
puţin la obiecte. Mesajul ia locul mate-
rialului. Arta sociologică este producţie de 
mesaje, este o artă a informaţiei. 
Autorii refuză piaţa instituţională a 
artei în profitul unei practici interogative 
şi critice cu privire la conştiinţa socială şi 
la fenomenul comunicării. Adversari 
instituţionali declaraţi: Centrul „George 
Pompidou” din Paris (Muzeul de artă 
modernă şi contemporană) şi „imperia-
lismul” estetic al New York-ului, noua 
capitală a unei pieţe artistice axate pe 
schimb, bani şi consum. Internetul este 
„cea de-a treia cale”, alternativa dezira-
bilă la comercializarea feroce a bunurilor 
artistice şi traficarea lor preferenţială.  
Preocupările membrilor grupului 
vor încuraja proiectele de „artă relaţio-
nală” şi de „artă contextuală”. Arta 
„corporală” primeşte un nou contur în 
noul context informatic. Fred Forest, 
unul din promotorii curentului, îşi va 
continua demersurile în direcţia unei 

„estetici a comunicării”, ocazie de a 
regândi statutul şi menirea artei.  
 
5. Estetica comunicării este o teorie 
estetică şi chiar o practică artistică situată 
în prelungirea „artei sociologice”. Iniţia-
torii noii mişcări sunt Fred Forest şi 
Mario Costa, promotorii unui Grup 
Internaţional de Cercetări de Estetică a 
Comunicării. Forest este şi autorul unui 
Manifest de Estetică a Comunicării. Născut 
în Algeria (1933), F. Forest se recomandă 
drept „artist multimedia şi de reţea”, 
pionier al Vidéo art (1967) şi al Net. art 
(1996). Este totodată doctor la Sorbona, 
profesor în Ştiinţe ale Informaţiei şi ale 
Comunicării. Încă din 1968 concepe 
medii de comunicare interactive şi parti-
cipative, integrând presa scrisă, radioul, 
faxul, minitelul, telefonul, reţelele telema-
tice şi Internetul. Este fondatorul unui 
muzeu virtual, oricând şi oricui accesibil 
(webnetmuseum.org). În 1995, realizează 
împreună cu Bass Museum din Miami 
primul happening pe Internet, cu partici-
pare mondială, demonstrând concret 
cum anume arta poate deveni comuni-
care generalizată. 
Scopul proiectatei estetici este de a 
arăta cum anume reuşesc noile tehnologii 
ale comunicării şi informaţiei să modifice 
raporturile noastre cu realul, timpul şi 
spaţiul. Sunt revizuite şi abilitate noţiuni 
precum cele de ubicuitate, imediatitate, timp 
real, reţea, acţiune la distanţă. Noua estetică 
pretinde a se situa dincolo de sistemul 
comercial şi instituţional al artei.  
Scris în 1983, diseminat şi accesibil 
în spaţiul virtual, Manifestul pentru o estetică 
a comunicării conţine opinii, observaţii, 
critici şi propuneri vizând reconsiderarea 
problematicii artei din perspectiva noilor 
tehnologii. Cele 13 secţiuni ale Mani-
festului cer considerarea artei nu în ter-
meni de obiecte izolate, ci din perspec-
tiva conceptelor de relaţie şi integrare. 
Operele, datele, sistemele artistice vor 
trebui analizate ca întreguri integrate. 
Ceea ce constituie opera nu este suportul 
material, nici reprezentarea sa vizuală, ci 
tocmai ceea ce nu este la îndemâna 
simţurilor noastre. Banalizarea practicilor 
vizuale ar reclama o repliere a artiştilor 
către noi activităţi estetice şi simbolice 
decât cele clasice. Un astfel de mediu 
este cel al comunicării, devenit obiect dar 
şi mijloc al demersului artistic.  
Arta sociologică vorbea despre 
necesitatea de a produce o teorie a 
comunicării urmărind reacţiile indivizilor 
şi ale grupurilor. Ea crea mesaje, activa 
sau accelera comunicarea, introducea 
mesaje parazite sau conexiuni imprevi-
zibile între membrii reţelelor de comuni-
care. Artistul comunicator este un 
producător de simboluri; el recurge la cu 
totul alte mijloace decât artistul tradiţio-
nal. Mesajele sale sunt destinate nu 
muzeelor închise, ci câmpului epistemic 
nelimitat al mass-media şi al Internetului. 
„Spaţiul” său privilegiat este cel al infor-
maţiei – presă scrisă, radio, televiziune, 
telefon, fax. Societăţii de producţie, cred 
teoreticienii Manifestului..., îi succede o 
alta, a comunicării. 
Estetica societăţii comunicării priveşte 
arta nu ca loisir (divertisment) sau ca 
demers contemplativ degajat de orice 
formă de interes, ci în felul unei activităţi 
culturale profund reactive la tendinţele 
represiv-ideologice ale puterii politice. 
„Pe măsura ce proliferarea noilor tehno-
logii creează noi mijloace, oamenii şi-au 
dat seama că artele sunt contra-mijloace sau 
antidoturi care ne dau mijloacele de a 
percepe însuşi mijlocul”18. Artistul tre-
buie să devină un „operator” sau un 
„actor social”, iar arta se converteşte în 
atitudine, manieră de opoziţionare în 
raport cu lumea şi cu centrele ei de 
putere. 
                                                          
18 Marschal Mc Luhan, Pour comprendre les médias, 
Seuil, Paris, 1968, p. 12 

Electricitatea, electronica şi infor-
matica sunt noile instrumente de creaţie. 
Ele ne-au schimbat mediul fizic încon-
jurător, ne-au modificat radical reprezen-
tările noastre mentale, sensibilitatea în 
ansamblu. Artistul comunicării reintro-
duce în funcţiunea sa antropologică 
originară o estetică adecvată, văzută ca 
sistem de semne, simboluri şi acţiuni. El 
se apleacă mai puţin asupra trecutului, 
devenind om al prezentului, „martor 
angajat în aventura timpului său”. Noţiu-
nea de relaţie joacă un rol decisiv în viaţa 
lui; la fel concepte precum cele de viteză, 
ritm, flux, informaţie.  
Autorii manifestului constată că 
unele din produsele pretins artistice 
promovate de muzee ori comercializate 
prin galerii convertesc sensibilitatea artis-
tică în marfă. Pentru a intra în circuit, 
operele trebuie să poată fi văzute, atinse, 
agăţate pe pereţi, expuse pe socluri, 
vândute şi cumpărate. Există o antino-
mie între exigenţele economice şi expre-
sia unei sensibilităţi care nu se poate 
virtualiza în obiecte. Suportul expresiei 
determină în realitate conţinutul expre-
siei. Mediul clasic pictură-tablou este 
impropriu a mai traduce sensibilitatea 
specific contemporană. 
Fred Forest propune forme de 
participare artistică utilizând structurile 
multi-media şi informatice; artistul este 
conceptor al dispozitivului şi, eventual, 
actor-animator al reţelei constituite. No-
ţiunile cibernetice de feed-back şi de 
retroactivitate pot fi asumate în astfel de 
practici. 
Arta sociologică evoca un concept al 
spaţiului gândit în termeni fizici sau 
geografici. „Spaţiul” comunicării este 
unul abstract, al „întâlnirilor” vituale, 
spaţiul infinit al reţelelor de comunicare 
şi al interactivităţii fără restricţii. Artistul 
comunicării devine un arhitect al infor-
maţiei în mediul informaţional deschis în 
jurul lui. Propunând drept „opere” de 
artă sisteme de comunicare, el pretinde a 
modifica deprinderile noastre perceptive. 
Renunţând la fabricarea de obiecte şi la 
expunerea lor imediată, arta însăşi se 
„dematerializează” treptat; ea devine 
emisie, recepţie, deturnare de mesaje şi 
de informaţie nu doar în interiorul 
„sistemului” consacrat şi oficial al artei, 
ci şi în cel al reţelelor infinite de comu-
nicare. Important este să fii „branşat”, 
„conectat” la reţea, pentru a fi oricând în 
comunitate cu ceilalţi. 
Cum sunt configurate practicile 
artistice în tipar comunicativ? Fred 
Forest este preocupat să elaboreze un 
metalimbaj aplicat discursului dominant 
al comunicării, punând în joc tehnici de 
bruiaj şi deturnare de coduri, adică de 
perturbare a câmpurilor comunicative 
specializate. Scopul este de a crea desti-
natarului virtual stări de incertitudine şi 
de a-i stimula imaginarul, a-i solicita 
participarea şi chiar complicitatea prin 
transgresarea voluntară a codului propus. 
Mesajul artistic este mai specific cu cât 
este gol de conţinut. Angajând meca-
nisme mentale adecvate, spectatorul va 
trebui să recompună un mesaj plecând 
de la elementele care îi sunt furnizate.  
Pariul artei contemporane, crede 
Forest, se situează dincolo de statutul 
imaginii şi al formei. Spaţiul şi Timpul, ca 
entităţi „imateriale”, vor constitui „mate-
ria primă” a artistului. Ordinatorul este 
pe cale să realizeze sinteza dintre gân-
direa tehnică şi cea simbolică. El ne 
restructurează relaţia cu spaţiul şi timpul. 
Pentru noi, ca şi pentru Yves Klein, 
„artistul vidului”, problema artei nu este 
una de obiect, formă sau culoare, ci una 
de energie, constând în a manipula sau a 
reprezenta. Scopul artiştilor comunicării 
nu este acela de a produce semnificaţii de 
prim nivel, ci de a ne face conştienţi 
asupra felului în care acţionează practica 

generalizată a comunicării asupra sensi-
bilităţii noastre. 
 
6. Într-un interviu cu Anne-Marie 
Morice şi Eric Maillet, Fred Forest 
consideră că Arta sociologică şi Estetica 
comunicării sunt în fapt acelaşi lucru, doar 
că se constituie în etape diferite: în 
primul caz (anii 60-80), caracteristice 
erau datele de ordin tehnologic (accentul 
pus pe suportul video), ideea participării, 
cea a deplasării artei către spaţiul urban – 
pe de o parte, cel al informaţiei – pe de 
alta. Arta sociologică a pus accent pe 
ideile schimbării, dialogului, schimbului 
şi participării. Estetica comunicării mar-
chează o extensie. Dacă odinioară artiştii 
lucrau asupra materiei, au lucrat apoi 
asupra energiei şi acum asupra informaţiei. 
Opera devine una deschisă într-un spaţiu 
nedeterminat. Această estetică se înscrie 
în tendinţa de dematerializare a operei de 
artă începută în anii ’60. 
Annick Bureaud constată mutaţiile 
radicale produse de frecventarea asiduă a 
cyberspaţiului. Teritoriul on-line propus de 
Forest nu este nici un spaţiu fizic, nici 
unul cartezian, ci unul simbolic, în care 
efortul artistului găseşte un loc de ale-
gere, introducând semnele artei, terito-
riului, puterii, socialului. O dată cu acest 
proiect, F. Forest trece de la Arta comu-
nicării la Arta reţelelor. Această practică are 
două direcţii esenţiale: webitudinea – care 
se sprijină pe legăturile create de artişti în 
interiorul Word-Wide-Web (www); a 
doua, subsumată, constă în valorizarea 
acestei acţiuni.  
Arta comunicării urmărea să lege 
publicul planetar prin noile tehnologii 
informatice. Cu Arta reţelei este vorba de 
a ocupa un spaţiu populat nu de oameni, 
ci de informaţii, formă contemporană de 
nomadism, în care indivizii nu se depla-
sează pe un teritoriu, ci devin acest teri-
toriu. Metaforei gibsoniene a matricei 
matematice în care navigăm, i se subs-
tituie cea a unui ansamblu fără formă, 
fără sfârşit, în constantă evoluţie, care se 
configurează pe măsura apelurilor indivi-
zilor conectaţi la un moment dat, spaţiu 
care nu există decât sub o formă dată în 
spaţiul fizic (ordinator, apartament, birou) 
şi mental (deci corporal) al unui individ 
oarecare, la un moment dat. Psihismul şi 
corpul fiinţelor umane este „sediul” 
cyberspaţiului. 
După cucerirea Vestului în secolul al 
XIX-lea şi cucerirea spaţiului în anii 60-
70, cyberspaţiul este o nouă frontieră. În 
„teritoriul on-line”, milioane de anonimi, 
conectaţi sau nu, vor fi purtătorii de 
cuvânt ai fiinţelor umane în aventura de 
constituire a unui spaţiu al semnelor şi 
cunoaşterii, care acoperă planeta cu o 
nouă „piele”, imaterială, dar şi fără 
frontiere. 
 
7. După 1990, multiplicarea expe-
rienţelor artistice de tip comunicativ a 
dus la apariţia unor estetici ale comu-
nicării revendicate mai puţin din zona 
artelor arondate domeniului; comuni-
carea devine pretextul unor abordări cu 
miză lingvistică, semantică, pragmatică, 
retorică şi filosofică. Selectăm din vasta 
bibliografie trei lucrări circumscrise spa-
ţiului cultural francez. 
În a sa Estetică a comunicării, Jean 
Caune admite că obiectul de artă, chiar 
dacă nu produs cu intenţia explicită de a 
comunica ceva – un gând, o stare de 
spirit, o emoţie – trimite, prin chiar 
natura sa estetică, la un proces de comu-
nicare. Muzeele, teatrele, galeriile, cen-
trele culturale, media au extins spaţiul de 
difuziune a artei. Tocmai de aceea se 
constată că limbajul artei s-a propagat în 
mediul social. Fenomenul estetic depă-
şeşte cu mult domeniul artei. Publicita-
tea, activitatea de formare, loisir-ul, rela-
ţiile publice au împrumutat de la expe-

rienţa de tip artistic capacitatea de a 
influenţa percepţia, de a condiţiona ima-
ginarul, de a mobiliza emoţiile şi impli-
caţiile afective. 
Comunicarea estetică presupune tot 
mai evident extinderea deprinderilor sau 
a abilităţilor sensibile dincolo de sfera 
privată, către cea a relaţiilor sociale. Întâl-
nim mobiluri estetice în organizarea de 
evenimente şi în organizarea propriu-zisă 
a muncii, în materialele de prezentare şi 
de promovare ale instituţiilor, în amena-
jarea spaţiilor profesionale. Expresia „este-
tica comunicării” utilizată în anii 1980 se 
aplica fenomenelor artistice care puneau 
în practică, atât în demersul de produ-
cere, cât şi în cel de difuzare, achiziţiile 
tehnicii (fotografie, imagini numerice, 
reţele telematice etc.).  
Jean Caune dă acestei expresii o 
accepţiune mai largă; ea priveşte o abor-
dare a fenomenelor de relaţii sociale din 
perspectiva contactului şi legăturilor cu 
sensibilul. Acest domeniu însă prezintă 
contururi deocamdată indistincte. De 
aceea, o estetică adecvată a comunicării 
este încă un imperativ de construit. Ea 
şi-ar propune să analizeze procesele 
sociale care prezintă o latură expresivă în 
comunicare (publicitate, dezvoltare per-
sonală, timp liber) şi, pe de altă parte, 
fenomenele de expresie estetică ce reali-
zează o funcţie de comunicare (mass-
media, spectacole, ceremonii sociale). Este 
vorba de a repera acele procese activităţi 
artistice în care am recunoaşte intenţia de 
a produce relaţii sociale.19 
 
8. Jean-Paul Doguet este autorul 
unui proiect de re-definire a artei în 
termeni de comunicare. Autorul distinge 
comunicarea artistică (cea care uneşte artis-
tul de receptor prin operă, adică arta 
propriu-zisă în staza ei productivă) de 
                                                          
19 Jean Caune, Estetica comunicării, PUF, Paris, 
1997, pp. 3-7 
comunicarea estetică. Aceasta din urmă 
angajează mai mulţi receptori în jurul 
frumosului sau valorii operelor de artă. 
Ea prelungeşte comunicarea artistică, 
intensificând-o sau aprofundând-o, consti-
tuind un meta-limbaj pentru experienţa 
artistică în genere. 
Ultimele preocupări ale esteticii iau 
seamă de modificările produse de tehno-
logiile informaţiei în câmpul comunicării. 
Teoria comunicaţională a artei se opune 
ideii că opera artistică este o structură 
complexă, imperisabilă, menită să du-
reze, adică să înfrunte timpul. Ea cere ca 
raportul operei de artă cu timpul să fie 
reconsiderat. „Opera” este un inter-
mediar al practicii artistice, adică acel 
liant intenţional stabilit între autor şi 
receptor, fără o precisă şi definitivă fixare 
în timp.20 În fapt, ea participă la două 
temporalităţi; ca vector material, obiect 
încheiat, înscris în ordinea fizică şi 
temporală a lumii sale şi ca intermediar în 
ordinea comunicării, oferind posibilitate 
sensului operei de a fi reactualizat 
oricând, marcând un interval variabil 
între timpul producţiei şi cel al receptării. 
Opera de artă este, aşadar, un obiect 
intenţional, rezultat al unei construcţii 
intersubiective, care se comunică destina-
tarului virtual. Prin comunicare, opera se 
dematerializează şi se dislocă spaţio-
temporal. Redus la configuraţia durabil-
materială opera devine monument. Arta 
devine document atunci când este tratată 
asemenea unui produs fără legătură cu 
exigenţa comunicării, ca un simptom, 
fapt social sau istoric, demn de evocat în 
absenţa oricărui ataşament la experienţa 
artistică în sine.21 Câtă vreme accesează 
spaţiul public sau virtual, arta este comu-
nicare, vehicul şi mesaj ea însăşi. 
 
                                                          
20 Jean-Paul Doguet, op.cit., pp. 50 sq 
21 Ibidem, p. 162-3 

9. Estetica relaţională a lui Nicolas 
Bourriaud se înscrie într-o tradiţie mate-
rialistă inaugurată de Marx şi nuanţată de 
Louis Althusser. Acesta din urmă vorbea 
despre posibilitatea unui „materialism al 
întâlnirii”. Esenţa umanităţii este trans-
individuală; oamenii sunt legaţi între ei 
printr-o ţesătură de relaţii. Esenţa prac-
ticii artistice ar consta în inventarea de 
relaţii între subiecţi. 
Forma operei de artă trece dincolo 
de configuraţia actuală; relaţia între 
formă şi spectator este de tip comu-
nicativ. Orice operă de artă se defineşte 
ca „obiect relaţional” sau ca „interstiţiu 
social”. „Arta relaţională” este anticipată 
de cea „sociologică” şi de cea „comu-
nicaţională”. Artistul incită privitorul să 
ia loc în opera sa, să trăiască, să-i 
completeze efortul şi să participe la 
configurarea sensului. Acest tip de operă 
îşi revendică sursele din arta minimală, în 
care prezenţa privitorului este parte 
integrantă a operei. Modernitatea a criti-
cat orice idee de asociere colectivă sau 
comunitară, dar în vremurile noastre se 
multiplică proiectele artistice conviviale, 
festive, participative. 
Posibilitatea unei „arte relaţionale” 
este dată de bulversarea generală a 
obiectelor estetice, culturale şi politice 
puse în joc de arta modernă, datorită 
mondializării culturii urbane şi extinderii 
modelului citadin la aproape toate for-
mele culturii. Interstiţiul este spaţiul 
liber, convivial, al relaţiilor umane –
„zona de comunicare” privilegiată. Arta 
anilor 90 este dominată de concepte 
precum cele de participare şi tranzitivitate, 
convivialitate şi întâlnire, colaborare şi contract, 
relaţii şi reţea.22 
Artiştii de azi evoluează într-un 
univers al produselor de vânzare, al 
formelor preexistente, al clădirilor deja 
                                                          
22 Nicolas Bourriaud, Ésthetique relationnelle, Les 
presses du réel, 2001, pp. 11-15 
construite. Practicile artistice recente au 
ca element comun recursul la forme deja 
produse. Ele înscriu opera într-o reţea de 
semne şi semnificaţii, renunţând la pro-
iectul unei opere compusă din forme 
autonome şi originale. Artiştii programează 
formele, utilizează date, dar nu le mai 
compun sau transfigurează în maniera 
tradiţională. 23 
Câmpul artistic nu mai seamănă a 
muzeu conţinând opere, ci cu un maga-
zin plin cu obiecte de utilizat, baze de 
date uşor de manipulat, de asamblat sau 
de pus în scenă. Trăim în evul „post-
producţiei”. Prefixul „post” nu semna-
lează nici o negaţie, nici o depăşire, ci 
desemnează o zonă de activităţi artistice 
sau o atitudine de acelaşi fel. Demersul 
post-productiv constă în a propune 
protocoale de uzaj pentru modurile de 
reprezentare şi structurile formale exis-
tente. Practica DJ-ilor, activitatea web 
surf-erilor şi cea a artiştilor postproducţiei 
presupune inventarea de itinerarii cultu-
rale asemănătoare unei activităţi semi-
onaute, de identificare a unor parcursuri 
printre semne. Orice operă este ivită 
dintr-un scenariu pe care artistul îl 
proiectează asupra culturii, considerată 
ca fiind cadrul unei povestiri. DJ-ul 
activează istoria muzicii copiind sau 
colând unde sonore, punând în relaţie 
produse gata înregistrate. Reciclajul de 
sunete, imagini sau forme implică navi-
garea în labirintul istoriei culturale – 
navigare care devine chiar subiectul prac-
ticii artistice contemporane. Opera de artă 
devine suprafaţa stocării de informaţie, iar 
eclectismul, colajul şi mixajul dau formă 
postproducţiei artistice. 
 
10. Artele comunicării nu şi-au 
epuizat resursele. Dinamica lor este încă 
                                                          
23 Idem, Postproduction, La culture comme scénario: 
comment l’art reprogramme le monde contemporain, Les 
presses du réel, 2003, pp. 9-11 

deosebit de fertilă. Proliferarea mass-
media şi a noilor tehnologii va favoriza 
acest proces. O estetică viitoare a comu-
nicării va trebui să dea seama şi de for-
mele “profane” – dar reale şi efective – 
ale comunicării. Ea va trebui să răspundă 
unor întrebări de felul: Care este miza 
estetică a comunicării cotidiene? Dar a 
celei oficiale? Cum pot fi valorizate 
estetic gesturile şi faptele de zi cu zi? Au 
politeţea, ospitalitatea, bunele maniere o 
dimensiune estetică până acum neglijată? 
Care este rolul esteticului în ocaziile 
festive sau la organizarea de solemnităţi? 
Există o estetică a mass-media şi a 
publicităţii vrednice de interes? Cum 
interpretăm estetic moda şi schimbările 
ei? Care este rolul design-ului în compu-
nerea unui ambient plăcut şi atractiv? Cât 
contează corpul şi imaginea lui în eco-
nomia comunicării publice?  
Fără îndoială, există zone ale frumo-
sului şi dincolo de artă – natura, relaţiile 
dintre oameni, activităţile industriale de 
amenajare ambientală, design-ul, moda. 
Dacă “etica şi estetica sunt identice”, aşa 
cum spunea Wittgenstein, înseamnă că 
binele şi frumosul sunt totuna. O faptă 
bună este şi frumoasă, o vorbă bună – la 
fel. Comunicarea în sensul apropierii 
dintre oameni, disponibilitatea spre res-
pectul celorlalţi, politeţea, iubirea necondi-
ţionată a aproapelui pot intra în câmpul 
propriu-zis al valorizării estetice.  
 
 
 
 
